open-index/open-wikipedia-markdown huggingface dataset:
डेंगू वायरस

**डेंगू वायरस** (; हिंदी में: डेंगू विषाणु) अइसन वायरस हवे जेकरा चलते डेंगू बोखार के बेमारी होखे ला। ई मच्छर के शरीर में रह के आ मच्छर के काटे से फइले वाला वायरस हवे। ई सिंगल स्ट्रैंड आरएनए वायरस हवे जेकर पाँच गो सीरोटाइप अबतक ले चिन्हित कइल गइल बाड़ें। एह पाँचों के शरीर में इन्फेक्शन होखे से डेंगू के बेमारी हो सके ले।

हाल के सालन में, कम से पछिला 20 साल में, डेंगू वाइरस के बहुत तेजी से बढ़ती देखे में आइल बाटे। एकरे चलते ई गरम देस सभ में ई सभसे घातक मच्छर से होखे वाली बेमारी सभ में से एक भ गइल बाटे। वर्तमान में अइसन अनुमान बाटे की लगभग 390 मिलियन इन्फेक्शन हर बरिस हो रहल बाड़ें। साथे-साथ बहुत सारा अइसन इन्फेक्शन एह वाइरस से होखे लें जिन्हन से कौनों बेमारी के लच्छन ना उपजे ले, या फिर अतना हलुक लच्छन आ परेशानी होले की ई लोग अस्पताल ना जाला आ ई इन्फेक्शन गिनती में ना गिनल जा पावे लें।

## संदर्भ

श्रेणी:वाइरस
कंप्यूटर प्रोग्राम

230px|thumb|कंप्यूटर प्रोग्राम के एगो उदाहरण
**कंप्यूटर प्रोग्राम** अइसन निर्देश (इंस्ट्रक्शन) सभ के एकट्ठा समूह होला जिनहन के लागू क के (एक्जीक्यूट क के) कंप्यूटर कौनों दिहल गइल काम के पूरा क सके ला।

आमतौर पर कंप्यूटर प्रोग्राम के केहू कंप्यूटर प्रोग्रामर ब्यक्ति दवारा कौनों प्रोग्रामिंग भाषा में लिखल जाला। ई लिखल प्रोग्राम, जे आदमी द्वारा पढ़ के बूझल जा सके ला अगर ओह ब्यक्ति के ऊ कंप्यूटर प्रोग्रामिंग भाषा आवत होखे। एकरा के सोर्स कोड कहल जाला। एह सोर्स कोड के ले के कंपाइलर चाहे असेंबलर मशीन कोड के चला सके ला। मशीन कोड अइसन इंस्ट्रक्शन होखे लीं जिनहन के कंप्यूटर बूझे ला आ डाइरेक्ट उनहन के लागू क सके ला। एकरे अलावा, कौनों कंप्यूटर प्रोग्राम के इंटरप्रेटर के मदद से एक्जीक्यूट कइल जा सके ला।

कंप्यूटर प्रोग्राम सभ, लाइब्रेरी आ संबंधित डेटा सभ के एकट्ठा समूह के सॉफ्टवेयर कहल जाला। कंप्यूटर प्रोग्राम सभ के उनहन के फंक्शन के आधार पर बाँटल जा सके ला जइसे की एप्लीकेशन सॉफ्टवेयर आ सिस्टम सॉफ्टवेयर। गणना आ डेटा मैनीपुलेशन में इस्तेमाल होखे वाला अंदरूनी तरीका के अल्गोरिद्म कहल जाला।

श्रेणी:कंप्यूटर टर्मावली
कंप्यूटर वर्म

**कंप्यूटर वर्म** () एगो एकाकी (स्टैंडअलोन) मैलवेयर कंप्यूटर प्रोग्राम होला जे अपना के रिप्लीकेट करे ला आ दुसरे कंप्यूटर सभ में फइले ला। बहुधा ई अपना के फइलावे खातिर कंप्यूटर नेटवर्क के इस्तमाल करे ला आ टार्गेट कंप्यूटर सभ के सुरक्षा में खामी के फायदा उठा के उन्हन में घुस जाला। एह नया कंप्यूटर में घुस के उहाँ ई वर्म होस्ट के रूप में अस्थापित हो जाला आ उहाँ से अउरी कंप्यूटर सभ के स्कैन करे ला आ उन्हनों के इन्फेक्ट करे के कोसिस करे ला। अइसहीं ई बिस्तार आ फइलाव के काम चालू रहे ला।

कंप्यूटर वर्म सभ अपना के नकल अस्थापित करे (रिप्लिकेट करे) खाती रिकर्सिव तरीका इस्तमाल करें लें जेह में अपना के कॉपी करे खाती इनहन के कौनों दुसरे होस्ट प्रोग्राम के जरूरत ना होला। ई आपन फइलाव एक्सपोनेंशियल दर से करे लें आ बहुत कमे टाइम में बहुत सारा कंप्यूटरन में फइल जालें। वर्म सभ से लगभग हमेशा नेटवर्क के कुछ न कुछ नोकसान होला भले ऊ बैंडविड्थ के खर्चा के रूप में होखे (अनचाहा तरीका से डेटा खर्चा होखे) जबकि कंप्यूटर वायरस सभ दुसरे फ़ाइल आ प्रोग्राम सभ में बदलाव क के नोकसान पहुँचावे लें।

बहुत सारा वर्म अइसनो डिजाइन कइल जालें जे खाली फइले लें आ जवना सिस्टम से हो के गुजरे लें उनहन में कौनों बदलाव ना करे लें। हालाँकि मॉरिस वर्म आ माईडूम वर्म के उदाहरण से ई साबित भइल बा की ई "बिना पे लोड" वाला वर्म भी भारी बाधा आ बिघटन पैदा क सके लें आ नेटवर्क में ट्रैफिक बढ़ा के आ अउरी अनचाहा परिणाम पैदा क के नोकसान क सके लें। 

## इहो देखल जाय
* कंप्यूटर वायरस
* मैलवेयर
* स्पाइवेयर

## संदर्भ

श्रेणी:कंप्यूटर टर्मावली
हाइड्रोलाजी

**हाइड्रोलॉजी** ( जे यूनानी भाषा के ὕδωρ, "हाइड्रो" माने "पानी" आ λόγος, "लोगोस" माने "अध्ययन") चाहे **जलबिज्ञान** (हिंदी में: जलविज्ञान) बिज्ञान के शाखा हवे जेह में पृथिवी पर पानी के बिस्तार, आवाजाही, बितरन, आ मैनेजमेंट के अध्ययन कइल जाला। एह बिज्ञान में जलचक्र (हाइड्रोलॉजिकल साइकिल), जल संसाधन, आ पर्यावरण में पानी के बेसिन आ वाटरशेड अनुसार अध्ययन प्रमुख बिसय बाड़ें।


श्रेणी:पर्यावरण बिज्ञान
हाइड्रोपोनिक खेती

[230px|thumb|[नासा के बैज्ञानिक रिसर्च सेंटर में हाइड्रोपोनिक बिधी से उपजावल पियाज के जाँच क रहल बाड़ें।]]
**हाइड्रोपोनिक खेती** चाहे **हाइड्रोपोनिक्स** () खेती के अइसन तरीका हवे जेह में पौधा सभ के उपजावे खातिर माटी के इस्तमाल ना होला बलुक पानी में घुले वाला मिनरल आ पौधन के पोषण देवे वाला चीज इस्तेमाल कइल जाला। ई अइसन बिधी हवे जेह में जमीन पर माटी में उपजे वाला पौधा सभ के खाली सोर (जरि) भर पानी में रहे ला आ पौधा आपन पोषण पावत रहे ला।

श्रेणी:खेती
कूलर

[220px|thumb|[उत्तर प्रदेश के मिर्जापुर में एगो देसी भारतीय इस्टाइल के कूलर।]]
**कूलर** एगो अइसन मशीन हवे जे पानी के इस्तेमाल से हवा के ठंढा करे खातिर इस्तमाल होला। एह यंत्र में आमतौर पर खस के परदा नियर लागल होला जेपर पानी के बहाव होला आ एह परदा से गरम सूखल हवा हो के गुजरे ले आ पानी के बास्पीकरण (इवैपोरेशन) होला, एह प्रकृया में पानी के सूखे भा भाप में बदले के दौरान हवा के गरमी के इस्तेमाल हो जाला आ हवा ठंढा हो जाले जेकरा के एक्जास्ट चाहे कूलर पंखा आगे फेंके ला आ कमरा के ठंढा करे ला।

ई तरीका आम एसी से एकदम अलग होला आ सूखा इलाका सभ में बेहतर काम करे ला जहाँ हवा में गरमी होखे बाकी नमी न होखे। एही कारन एकरा के बास्पीकरण कूलर (इवैपोरेशन कूलर) चाहे डेज़र्ट कूलर कहल जाला। हवा में नमी होखे पर ऊ ओतना तेजी से पानी के ना सुखावे ले आ बास्पीकरण के तेजी कम हो जाला जेकरा चलते ई कूलर बहुत बढ़ियाँ से ना काम करे लें।

श्रेणी:इलेक्ट्रॉनिक डिवाइस
श्रेणी:घरेलू जुगति
कूलर बक्सा

220px|thumb|एगो बड़हन कूलर बक्सा। खुलल बक्सा के मोट देवाल धियान दिहल जाय जे गरमी के अंदर ना आवे देला।
**कूलर बक्सा**, जेकरा के कबो कभार खाली ***कूलर*** () कहल जाला, अइसन बाकस होला जेह में खाए पिए वाला सामान के देरी ले ठंढा रखल जा सके ला। आमतौर पर ई प्लास्टिक के बनल होला आ एकरे मोट देवाल में थर्मोकोल के मोट परत होला जवना से की एह देवाल से होके गरमी के आवाजाही ना हो सके। एह तरीका से ई गरमी खाती इन्सुलेट देवाल वाला होला। अंदर ठंडा रखे खाती बरफ, बरफ के क्यूब (आइस क्यूब्स) चाहे आइस पैक रख दिहल जाला। कुछ एडवांस कूलर बक्सा सभ के देवाल में अइसन जेल भरल जाला जे एक बेर ठंढा हो जाए पर जल्दी से गरम ना होलें आ अंदर के ठंढक के मेंटेन रखे लें।

कूलर बक्सा सभ के इस्तेमाल खाए पिए वाला सामान के देरी ले ठंढा रखे, दुकान में अइसन सामान बेचे खातिर देरी ले ठंढा रखे, चाहे एक जगह से दुसरे जगह ले जाए खातिर होला। लोग एह बक्सा सभ के ले के बाहर पिकनिक मनावे आ आउटिंग पर भी जाला। कई बेर अइसन दवाई चाहे टीका वाली सुई के दवाई भी एह बक्सा में रख के सहेजल जाला आ टीका लगावे वाला लोग एही बक्सा में रख के ई दवाई ले के घूमे ला आ टीकाकरण करे ला।

एकर अउरी नाँव ***आइस बाक्स*** (), *आइस चेस्ट*, *कूल बॉक्स* वगैरह हवे। न्यूजीलैंड में एकरा के *चिली बिन* (chilly bin) आ ऑस्ट्रेलिया में *एस्की* (esky) कहल जाला।

## गैलरी

US Navy 051213-N-9274T-003 Molly Reagan, a volunteer with The American Red Cross, stacks coolers brought to New Orleans by The American Red Cross.jpg|अमेरिकी नेवी के एगो सदस्य जे रेड क्रास खातिर वालंटियर बाड़ी, एह कूलर बक्सा सभ में दवाई भरल बा जे दुसरे जगह ले जाइल जा रहल बाटे।
USO - CAB - 20150328 - Glacière.jpg|एगो कूलर बक्सा जेकरा के पहिया पर आराम से डगरा के ले जाइल जा सके ला।
2008-09-20 Dispensing water into the mash tun.jpg|पानी के ठंढा रखे खाती जवन बक्सा डिजाइन होलें उहो कूलर बक्सा के एगो रूप हवें। इनहन में अउरी कवनों पिए वाला ठंढा भी रखल जा सके ला।



श्रेणी:घरेलू जुगति
हैकर

कंप्यूटर **हैकर** अइसन टेक्नीकल रूप से दक्ष आ सक्षम एक्सपर्ट होखे लें जे कंप्यूटर प्रोग्रामिंग आ कंप्यूटर के समस्या हल क सके लें। ई लोग अपना तकनीकी ज्ञान के इस्तमाल से कंप्यूटर सिस्टम चाहे नेटवर्क में कौनों बाधा भा रोक के पार क सके में सक्षम होला। हालाँकि, एह शब्द के काफी इस्तमाल जनरल अरथ में ना क के "सिक्योरिटी हैकर" लोग खातिर कइल जाला आ खराब नीयत से कंप्यूटर सिस्टम आ नेटवर्क के सिक्योरिटी तूर के पहुँच बना लेवे वाला लोगन खाती भी होला, जबकि तकनीकी रूप से ऊ लोग ब्लैक हैट हैकर कहाला।

हैकिंग के इस्तेमाल कई बेर कानून लागू करे वाली संस्था आ सरकारी संस्था भी करे लीं। ई हैकर लोग के मदद से कंप्यूटर सिस्टम आ नेटवर्क में घुस के जरूरी सबूत आ जानकारी हासिल करे खाती काम करे लीं। उदाहरण खाती कानून लागू करे वाली एजेंसी केहू हैकर के अइसन बेनामी औज़ार भा डार्क वेब के इस्तेमाल से अपराधी लोग के पकडे खाती क सके ले जहाँ हैकर खुदे के अपराधी के रूप में देखा के जरूरी जानकारी हासिल करे ला। कई बेर सरकार सभ दुसरे सरकार के खिलाफ जुद्ध के रणनीति के रूप में भी हैकर लोगन के मदद लेवे लीं। हैकिंग आ साइबर हमला सरकारन के हथियार के रूप में भी इस्तमाल हो सके ला।

## इहो देखल जाय
* सिक्योरिटी हैकर
** ह्वाइट हैट हैकर
** ब्लैक हैट हैकर
* हैकिंग कल्चर

## संदर्भ

श्रेणी:कंप्यूटर टर्मावली
श्रेणी:इंटरनेट स्लैंग
कंप्यूटर वायरस

**कंप्यूटर वायरस** अइसन कंप्यूटर प्रोग्राम होला जे एक्जीक्यूट होखे पर अपना नियर अउरी प्रोग्राम बना सके ला, मने कि अपना के रिप्लीकेट क सके ला; दुसरे प्रोग्राम सभ में बदलाव क सके ला आ उनहन में आपन कोड अस्थापित क सके ला। जब ई अपना के रिप्लिकेट क लेला, मने की आपने नियर दूसर नकल बना लेला, आ आपन कोड अस्थापित क देला, कंप्यूटर के ओह एरिया के वायरस "इन्फेक्टेड" कहल जाला।

हर साल कंप्यूटर वायरस सभ के चलते कई अरब डालर के नोकसान होखे ला।

## इहो देखल जाय
* मैलवेयर
* कंप्यूटर वर्म
* स्पाइवेयर

श्रेणी:कंप्यूटर टर्मावली
विटामिन सी

**विटामिन सी** (), जेकरा के **एस्कॉर्बिक एसिड** आ **एस्कार्बेट** के नाँव से भी जानल जाला, एक किसिम के विटामिन हवे जे कई तरह के खानपान के चीजन में पावल जाला, मनुष्य आ अउरी कई किसिम के जीवधारी सभ के सेहत खातिर जरूरी होला। भोजन के अलावा ई अलगा से भी लिहल जा सके ला, दवाई के रूप में चाहे इंजेक्शन के रूप में। मुख्य रूप से मनुष्यन में एकरे कमी के चलते स्कर्वी रोग होला जेकरा से बचाव खातिर या एकरे इलाज में विटामिन सी दिहल जाला। विटामिन सी बहुत जरूरी पोषक तत्व हवे जे टिशू सभ के रिपेयर होखे में आ कुछ न्यूरोट्रांसमीटर सभ के एंजाइमिक निर्माण में जरूरी होला।

कुछ परमान अइसन मिलल बाड़ें कि एकरे लगातार सेवन से आम सर्दी-जोखाम के होखे पर जल्दी ठीक होखे में मदद मिले ला। हालाँकि ई सर्दी-जोखाम करे वाला इन्फेक्शन के रोके में मददगार ना होला। इहो बात अभिन ले निश्चित ना बाटे कि एकरे सेवन से कैंसर, दिल के बेमारी आ डिमेंशिया नियर बेमारी सभ के रोकथाम में मदद मिले ले की नाहीं।

आमतौर पर विटामिन सी के कम खोराक अलग से लिहले पर शरीर एकरा के बर्दाश्त क लेला। बहुत बेसी डोज में लिहले पर पेट के समस्या, कपार बथल, नींद ना आवे आ चमड़ा पर चकत्ता होखे के समस्या पैदा हो जाले। नार्मल खोराक में ई गरभ के समय में भी लिहल जा सके ला आ सुरक्षित होला।

विटामिन सी के खोज 1912 में भइल, 1928 में एकरा के पहिली बेर अलग कइल गइल आ 1933 में पहिली बेर एकरा के केमिकल तरीका से बनावल गइल। ई केमिकल तरीका से बनावल जाए वाला पहिला विटामिन रहल।

श्रेणी:विटामिन
विटामिन डी

**विटामिन डी** () फैट (तेलउँस) में घुले वाला विटामिन हवे। एह में कई किसिम के सेकोस्टेरॉइड आवे लें जे मुख्य रूप से कैल्शियम, मैग्नीशियम आ फास्फेट सभ के आँत में सोखल जाए के काम में तेजी ले आवे लें आ इनहना के अउरी जीवी परभाव भी होला। मनुष्य में सभसे प्रमुख कंपाउंड सभ में विटामिन D3 (जेकरा कोलेकैल्सीफेरॉल कहल जाला) विटामिन D2 (एर्गोकैल्सीफेरॉल) होखे लें।

एह विटामिन के मुख्य प्राकृतिक सोर्स चमड़ा के अंदर सुरुज के रोशनी (घाम) में सरवते वाला प्रकृया होला जेकरा चलते कोलेकैल्सीफेरॉल के निर्माण होला। कोलेकैल्सीफेरॉल आ एर्गोकैल्सीफेरॉल दुनों के भोजन के साथे भी लिहल जा सके ला। बहुत कम्मे अइसन प्राकृतिक भोजन बाड़ें जिनहन में ई विटामिन भरपूर पावल जात होखे। कुछ चर्बी वाली मछरी सभ में एतना पावल जाला कि ओह से परभाव पड़े। कई देसन में गाई के दूध, या बनस्पति वाला दूध आ कुछ नाश्ता में लिहल जाए वाला अनाज सभ के बनावटी तरीका से विटामिन डी से फोर्टीफाई कइल जाला। 

श्रेणी:विटामिन
जो बाइडन

**जोसफ़ रौबिनेट बाइडन.** (; जनम 20 नवंबर 1942) एगो अमेरिकी राजनीतिक नेता आ अमेरिका देस के वर्तमान राष्ट्रपति बाड़ें। बाइडन 2009 से 2017 ले ओबामा सरकार के दौरान अमेरिका के 47वाँ उपराष्ट्रपति रहलें। डेमोक्रेटिक पार्टी के बाइडन, एकरे पहिले 1973 से 2009 ले डेलावेर से सीनेटर रहलें। ई डेमोक्रेटिक पार्टी के ओर से अमेरिका के राष्ट्रपति खाती चुनाव लड़लें आ अमेरिका के 46वाँ राष्ट्रपति बनलें।

श्रेणी:1942 में जनम
श्रेणी:जियत लोग
श्रेणी:अमेरिका के लोग
समोसा

**समोसा** चाहे **सिंघाड़ा** एगो छानल चाहे सेंकल खाएका हऽ जेकरा भीतर कुछु भरल रहेला जइसे आलू, छेमी, छेना, मांस। एकर आकरो अलग अलग होला। भारत मे ई चटनी जोरे खाईल जाला। सिंघाड़ा दक्खिन एशिया मे खाईल जाला।

## संदर्भ

श्रेणी:भारतीय खाना
इनार

**ईनार** एगो अईसन बनावट हऽ जेकरा भूञया कोड़ के बनावल जाला आ ई पानी सईंते के कामे आवेला। ईनार मे धरती के नीचे के ज जमा होला जेकरा बलटि चाहे पंप से बहरी नीकार के इस्तेमाल कइल जाला। ईनार कोड़े के सभ से पुरान सबूत आठ हजार बछर पहिले के मिलेला। ईनार मे देवाल बना देला से एकर आकर ठीक रहेला।

गँवई इलाका मे ईनार के हाथे से खोनल जाला। केसोनींग नांव के एगो आधुनिक बीध होला जेकर परजोग से आज काल ईनार खोनाला।

## इतिहास
दुस्मन के खून पानी हऽ

**दुस्मन के खून पानी हऽ** एगो भारत मे बनल भोजपुरी फिलिम हऽ जेकरा निर्देशक आ निर्माता सुरेश के. ग्रोवर हवें। एह में धर्मेंद्र, रवि किशन प्रमुख कलाकार रहल। फिलिम 19 सितम्बर 2014 के सिनेमाघर में रिलीज़ भइल।
## कलाकार
*धर्मेंद्र
*रवि किशन
*पुनीत इस्सर
*टिनु आंनद
*अरमान कोहली
## संदर्भ

## बाहरी कड़ी
*

श्रेणी:2014 के फिलिम
श्रेणी:भारतीय फिलिम
केवलादेव नेशनल पार्क

**केवलादेव घना नेशनल पार्क**, जेकरा पहिले **भरतपुर बर्ड सेंचुरी** के नाँव से जानल जाय, भारतीय राज्य राजस्थान के भरतपुर में एगो नेशनल पार्क बाटे। ई यूनेस्को के बिस्व धरोहर सभ में शामिल बा। एकरा के अउरी कई किसिम के जंगली जिया-जंतु सभ के साथे साथ बिबिध किसिम के चिरई सभ के निवास आ जाड़ा में उत्तरी देसन से आवे वाली प्रवासी चिरई सभ खाती जानल जाला। एकर नाँव एह इलाका में पड़े वाला शंकर भगवान के मंदिर के नाँव पर पड़ल हवे जेकरा के केवलादेव मंदिर कहल जाला। प्राकृतिक रूप से निचाई वाला इलाका के रूप में मौजूद झील, आसपास के दलदली इलाका आ बाढ़ वाला इलाका के कारन इहाँ बहुत पुराना जमाना से चिरई सभ के बहुत सारी प्रजाति पावल जालीं। वर्तमान में एकरा भीतर मौजूद बनावटी झील खाती एगो बान्ह से पानी सप्लाई होला।

1971 में एकरा के संरक्षित क्षेत्र घोषित कइल गइल रहे। 1985 में एकरा के बिस्व धरोहर सभ में सामिल कइल गइल।

श्रेणी:राजस्थान के भूगोल
ग्रीनफील्ड प्रोजेक्ट

**ग्रीनफील्ड प्रोजेक्ट** () कौनों अइसन प्रोजेक्ट होला जे पहिले के भइल बिकास के काम सभ से सीमित न होखे। ई टर्म ग्रीनफील्ड जमीन के साथे समानता के कारन इस्तेमाल कइल जाला, अइसन जमीन जे पे पहिले से कवनों शहरी चाहे उद्योगिक बिकास न भइल होखे।

अइसन प्रोजेक्ट सभ में एकदम शुरुआत से काम कइल जाला आ एह तरीका से पुरान हो चुकल चीजन से नया निर्मान में कौनों बाधा चाहे सीमा ना पैदा होखे ले। हालाँकि, पुराना बिकास के फायदो ना मिलेला।

## संदर्भ

श्रेणी:प्रोजेक्ट
श्रेणी:प्लानिंग
ग्रीनफील्ड जमीन

**ग्रीनफील्ड जमीन** () अइसन जमीन होला जेह पर पहिले से कौनों बिकास के काम न भइल होखे। आमतौर पर ई शहर के भीतर चाहे बाहर खाली जमीन जमीन होला जे पर चाहे खेती कइल जा रखल होखे या फिर प्राकृतिक हरियाली होखे, कौनों किसिम के बिल्डिंग चाहे रोड नियर चीज न बनल होखे।

एही से इशारा ले के कई क्षेत्रन में ग्रीनफील्ड प्रोजेक्ट सभ के बिचार कल्पित कइल गइल बा जहाँ कौनों प्रोजेक्ट के काम में पहिले के कइल बिकास कामकाजन से कौनो बाधा भा सीमा न पैदा होखे।

## संदर्भ

श्रेणी:जमीन उपयोग
श्रेणी:शहर
उत्तर प्रदेश के जलवायु

**[[उत्तर प्रदेश]] के [[जलवायु]]**, मुख्य रूप से नम उपोष्ण कटिबंधी जलवायु (Cwa) प्रकार के हवे जहाँ कुछ इलाका सभ में कुछ-सूखा वाली जलवायु (BS) पावल जाले। हालाँकि, कुछ लोग जनरल रूप से पूरा भारत के जलवायु के उष्णकटिबंधी मानसूनी जलवायु माने ला; एह हिसाब से उत्तरो प्रदेश के जलवायु के इहे मानल जा सके ला। जाड़ा, गर्मी, बरसात आ शरद रितु के चार गो सीजन होलें। अधिकतर बरखा मानसून के सीजन में होला जेकरा के बरसात के सीजन कहल जाला। बरखा के मात्रा आमतौर पर पूरुब से पछिम जाए पार घटत जाले। साल भर में तापमान के स्थिति बहुत बेसी बदलाव वाली होला जे मिनिमम 0 °C से अधिकतम 50 °C के बीचा में कुछऊ हो सके ला।

## सीजन
भारतीय मौसम विभाग (Indian Meteorological Department) के मुताबिक, उत्तर प्रदेश में तीन मुख्य सीजन होखेलें। हालाँकि भारत में वापसी वाला मानसून (retreating monsoon) का असर कई जगह देखल जाला, बाकि उत्तर प्रदेश में एह मानसून के बहुत कम असर पड़ेला। बस कभो-कभार हलुक बरसात हो जाला, ऊ हो अधिकतर जाड़ा के सीजन में होला। एह बरसात के कुछ हिस्सा पच्छिमी विक्षोभ (western disturbances) के कारण होखेला, ना कि असली मानसून से।

### गर्मी
गर्मी मार्च से मई (भा जून के दुसरा हप्ता ले) तक रहेला। एह समय मौसम बहुत गरम आ सूखल रहेला। तापमान अधिकतम 45 °C (113 °F) ले पहुँचि सकेला, आ कई बेर 47-48 °C (116.6-118.4 °F) ले चढ़ जाला। सापेक्षिक आर्द्रता लगभग 20 परसेंट रहेला, आ हवा में गर्मी आ धूर भरल रहेला; दिन के समय पच्छिम से पूरुब लूहि बहे ले आ रात के घरी कुछ ठंडा पुरुआ हवा बहे ले।

### बरसात (Monsoon)
मानसून भा बरखा के सीजन जून से अक्टूबर ले रहेला। ई सालाना कुल बरसात के 85 परसेंट लेके आवेला। बरसात वाला दिन में तापमान कुछ घट जाला। हालाँकि, ई गर्मी के सीजन ले बेसी तकलीफ़ वाला हो सके ला जब मानसून के एक फेज से दूसरा के बीचा में पानी ना बरसे ला आ मौसम उमस आ गर्मी से बेहाल क देवे वाला हो जाला।

### जाड़ा
जाड़ा नवंबर से फरवरी ले रहेला। सबसे बेसी जाड़ दिसंबर के बीचे से सुरू हो के जनवरी भर पड़े ले। सबेरे तापमान मिनिमम 3-4 °C (37.4-39.2 °F) ले नीचे गिर सकेला, आ कभू-कभार −1 °C (30.2 °F) ले भी नीचे चली जाला। आमतौर प जाड़ा के समय आसमान साफ रहेला, बाकि कुछ इलाकन में धुंध या कोहरा देखल जाला। शीत लहरी के समय लगभग मय उत्तरी हिस्सा में घन कोहरा पड़े ला। 

जलवायु
श्रेणी:भारत के जलवायु
बरेहीपानी झरना

**बरेहीपानी झरना** (Barehipani Falls) भारत के उड़ीसा राज्य के मयूरभंज जिला में सिमलीपाल नेशनल पार्क में मौजूद एगो झरना बाटे। ई झरना, वल्डवाटरफाल डेटाबेस के अनुसार,  ऊँचाई वाला बाटे आ बुधाबालंगा नदी पर बनल बाटे। ई भारत के कुछ सभसे ऊँच झरना सह में से एक हवे। 

## संदर्भ

श्रेणी:भारत के झरना
श्रेणी:उड़ीसा के भूगोल
चिंबोराजो

**चिंबोराजो** भा **चिम्बोरासो** (Chimborazo; ; चिंबोरासो) एंडीज परबत के कार्डिलेरा ऑक्सीडेंटल श्रेणी में एगो ठंढा चुकल ज्वालामुखी परबत चोटी हवे। मानल जाला कि एह ज्वालामुखी में अंतिम बेर 550 ईस्वी में बिस्फोट भइल रहे तबसे ई शांत बाटे।

एह चोटी के ऊँचाई  बा आ ई इक्वेडोर देस में सभसे ऊँच परबत चोटी बाटे।

चिम्बोरासो के सभसे धियान देवे लायक बिसेसता ई बा कि एकर चोटी पृथिवी के केंद्र से सभसे बेसी दूरी पर मौजूद जगह हवे। ओइसे त माउंट एवरेस्ट सभसे ऊँच परबत चोटी हवे बाकी अगर समुंद्र तल से न नाप के पृथिवी के केंद्र से नापल जाय तब चिंबोराजो के चोटी सभसे ऊँच हो जाले काहें से कि ई भूमध्यरेखा पर स्थित परबत हवे आ पृथिवी भूमध्यरेखा पर कुछ उभार लिहले बाटे। एही तरे अंतरिक्ष से देखल जाय तबो ई सभसे ऊँच चोटी देखलाई पड़ी।

एकरा बावजूद ई एंडीज के 39वाँ सभसे ऊँच चोटी हवे।

माउंट एवरेस्ट नियर एहू परबत चोटी पर चढ़ाई कइल जाला। हालाँकि एह पर चढ़े खातिर बिसेस किसिम के आधुनिक औज़ार सभ के जरूरत पड़े ला।

## भूगोल

### लोकेशन
चिंबोराजो इक्वेडोर देस के चिंबोराजो प्रांत में, क्विटो शहर से लगभग 150&nbsp;किमी (93&nbsp;मील) दक्खिन-दक्खिनपच्छिम दिसा में बाटे। ई 5,018&nbsp;मीटर ऊँच कैरीहुआरासो परबत के बगल में बाटे। चिम्बोराजो परबत के चोटी आसपास के ऊँच इलाका सभ से करीबन 2,500 मीटर बेसी ऊँचाई वाली बाटे आ एकर आधार करीबन 25 किलोमीटर चाकर बाटे।
अगर आसमान साफ होखे, चिंबोराजो के चोटी 140 किलोमीटर दूर गुयानकिल शहर से लउके ला। एह पहाड़ से सबसे नगीचे पड़े वाला शहर सभ में रियोबांबा (~30&nbsp;किलोमीटर के दूरी पर दक्खिनपूर्ब दिसा में), अंबातो (~30&nbsp;किमी उत्तरपूरुब) आ गुआरंदा (~25&nbsp;किमी दक्खिनपच्छिम) बाड़ें। चिंबोराजो के चारो ओर के इलाका संरक्षित क्षेत्र हवे (*Reserva de Produccion Faunistica Chimborazo*)। ई संरक्षित क्षेत्र खासतौर पर इहाँ पावल जाए वाला एगो ऊँट बंस के जानवर वीकून्या (Vicuña), लामा (Llama) आ अल्पाका (Alpaca) सभ के आवास क्षेत्र के रूप में संरक्षित हवे।

## नोट


## संदर्भ

श्रेणी:दक्खिन अमेरिका के भूगोल
श्रेणी:इक्वेडोर
होमी जहाँगीर भाभा

**होमी जहाँगीर भाभा** (30 अक्टूबर — 24 जनवरी 1966) भारतीय बैज्ञानिक रहलें। भाभा एगो न्यूक्लियर भौतिक बिग्यानी आ टाटा इंस्टिट्यूट ऑफ़ फंडामेंटल रिसर्च (TIFR) के संस्थापक डाइरेक्टर आ उहाँ भौतिकी के प्रोफेसर रहलें। भाभा के "भारतीय परमाणु कार्यक्रम के पिता" के रूप में जानल जाला।
भाभा परमाणु ऊर्जा अवस्थापना, ट्रांबे (AEET) के संस्थापक डाइरेक्टर रहलें जेकर बाद में नाँव बदल के भाभा परमाणु रिसर्च सेंटर क दिहल गइल।

भाभा के एडम्स प्राइज (1942) आ पद्मभूषण (1954) में मिलल रहे। भौतिकी के क्षेत्र में उनका के नोबेल पुरस्कार खातिर 1951 में आ 1953-1956 में नामांकित कइल गइल रहे।

## संदर्भ

श्रेणी:भारतीय बैज्ञानिक
जोग झरना

**जोग झरना**, जेकरा के **गेरसोप्पा झरना** के नाँव से भी जानल जाला, कर्नाटक के शिमोगा जिला में शरावती नदी पर एगो झरना बाटे। झरना के ऊँचाई  बाटे आ ई मेघालय के नोहकलिकाई आ गोवा के दूधसागर झरना के बाद भारत के तिसरा सभसे ऊँच झरना हवे। पर्यटक आकर्षण के ई प्रमुख केंद्र हवे आ एकरे परसिद्धि के हिसाब से ई दुनिया के 13वाँ सभसे महत्व के पर्यटन आकर्षण वाला झरना के रूप में वल्डवाटरफाल डेटाबेस में दर्ज बाटे।

ई कई धार में बहे वाला झरना हवे हालाँकि, तेज बरखा के सीजन में ई सभ मिल के एक्के हो जालें।

इहाँ पहुँचे खातिर सभसे नगीचे के रेलवे इस्टेशन ताल्गुप्पा (13 किमी) आ सागरा (30 किमी) बाड़ें। सागरा इहाँ के तालुका (तहसील) के मुख्यालय हवे। एह झरना के लगे बिजली पैदा करे खातिर इस्टेशन बनावल गइल बाटे।

## इहो देखल जाय
* कुंचिकल झरना, शिमोगा जिला में वाराही नदी पर एगो झरना।
* अगुंबे घाट, *दक्खिन भारत के चेरापूँजी* के नाँव से बिख्यात एगो दर्रा।

## संदर्भ

श्रेणी:भारत के झरना
श्रेणी:कर्नाटक में पर्यटन
श्रेणी:कर्नाटक के भूगोल
श्रेणी:शिमोगा जिला
दूधसागर झरना

**दूधसागर** भारतीय राज्य गोवा में मांडवी नदी पर एगो झरना बाटे। चार सीढ़ी के रूप में बहे वाला ई झरना भारत के कुछ सभसे ऊँच झरना सभ में से एक हवे। झरना गोवा के राजधानी पणजी से लगभग 60किमि के दूरी पर बाटे। नगीचे के प्रमुख शहर मडगाँव हवे। इहाँ सड़क के रास्ता से पहुँचल जा सके ला। एगो रेलवे ट्रैक झरना के ठीक सोझा से हो के जाला बाकी ई अब आम जनता खातिर खुला नइखे। ई गुंटकल-वास्को डी गामा लाइन कहाला जे आंध्र प्रदेश से कर्नाटक होखत गोवा ले बाटे।

एही मांडवी नदी पर, अउरी ऊपर की ओर कर्नाटक के बेलगाम के लगे एगो अउरी झरना बाटे जेकरा के वज्रपोह चाहे वज्रपोहा कहल जाला। दूधसागर झरना एह तरीका से मांडवी नदी पर दुसरा झरना हवे। नदी पच्छिमी घाट के पहाड़ी से उतर के अरब सागर में गिरे ले। दूधसागर झरना कर्नाटक-गोवा के बाडर बनावे ला आ ई महावीर अभयारण्य आ मोल्लेम नेशनल पार्क के हिस्सा हवे। झरना के चारों ओर के इलाका में घन बन बाड़ें आ जीवबिबिधता बहुत बा। झरना आमतौर पर पातर धारा सभ के रूप में रहे ला हालाँकि, बरसात के सीजन में बरखा के पानी से ई बिसाल रूप ले लेला।

## संदर्भ

## बाहरी कड़ी
* दूधसागर, गोवा पर्यटन विभाग के वेबसाइट पर। 

श्रेणी:भारत के झरना
श्रेणी:गोवा के भूगोल
श्रेणी:गोवा में पर्यटन
मौस्माई झरना

**मौस्माई झरना** (Mawsmai Falls), जेकरा के **सेवेन सिस्टर्स** झरना (Seven Sisters Falls) आ **नोहशंगथियांग** (Nohsngithiang Falls) के नाँव से जानल जाला, भारत के मेघालय राज्य के पूर्ब खासी जिला में एगो झरना बाटे। शिलांग से चेरापूँजी जाये के रस्ता में ई झरना मौस्माई गाँव के नगीचे पड़े ला। झरना के ऊँचाई  बाटे आ एकर चौड़ाई लगभग  बा। एह तरीका से ई भारत के कुछ सभसे ऊँच झरना सभ में से एक बाटे।

ई झरना खासी पहाड़ी पर बाटे। खासी पहाड़ी के चूनापाथर (लाइमस्टोन) के चट्टानी कगार से बरसाती पानी के गिरे से ई झरना बने ला। दिन के समय सुरुज के चमकदार रोशनी में आ साँझ बेर के डूबत सुरुज के रोशनी पड़े पर ई बहुत सुंदर आ रंगीन देखलाई पड़े ला।

## नाँव
एह झरना के मौस्माई नाँव लगहीं के एगो गाँव के नाँव पर पड़ल हवे। 

एकरे अलावा एह झरना के अंग्रेजी नाँव सेवेन सिस्टर्स हवे। ई नाँव एह झरना के सात गो धारा में बहे के कारण रखल गइल हवे। हालाँकि, सेवेन सिस्टर्स नाँव के अउरी कई गो झरना बाड़ें जिनहना से अलगा बूझे खातिर जगह के नाँव बतावे के पड़े ला। एगो सेवेन सिस्टर्स झरना सिक्किम में बाटे। जबकि एही नाँव के सभसे परसिद्ध झरना नार्वे में बाटे। एही तरह से पेरू देस में थ्री सिस्टर्स झरना बा जे तीन धारा में बहे ला आ दुनिया के कुछ सभसे ऊँच झरना सभ में ए एक हवे।

अंग्रेजी में चलनसार दुसरका नाँव *नोहशंगथियांग* (Nohsngithiang) एकरे लोकल पूरा नाँव Kshaid Noh Sngi-thiang के कुछ बिगड़ल रूप हवे।

## भूगोल
220px|thumb|left|नगीचे लिहल तस्वीर|alt=Seven sisters falls Mawsmai Cherrapunjee
झरना के भूगोलीय लोकेशन  पर बाटे। देस के बिभाग अनुसार देखल जाय तब ई भारत के मेघालय राज्य में पूर्ब खासी पहाड़ी जिला में पड़े ला। 

गारो, खासी आ जयंतिया तीनों पहाड़ी मेघालय पठार के पहाड़ी हईं आ इनहन तीनों पर झरना पावल जालें। मेघालय पठार के दक्खिनी किनारा खड़ा कगार के रूप में हवे जेकर मुँह बांग्लादेस के ओर हवे। इहाँ चूनापाथर के चट्टान पावल जालीं। खासी पहाड़ी पर अइसने चूनापाथर (लाइमस्टोन) के कगार पर ई झरना बाटे जे बरसात के पानी से बने ला।

एकरे आसपास अउरी कई गो झरना बाड़ें। भारत के सभसे ऊँच सिंगल ड्राप झरना मानल जाए वाला नोहकलिकाई एहिजा से थोरिके दूरी पर बा।

## संदर्भ

श्रेणी:पूर्वोत्तर के झरना
श्रेणी:भारत के झरना
श्रेणी:मेघालय
बंबई मे का बा

**बंबई मे का बा** एगो भोजपुरी गीत हवे जेके डॉक्टर सागर लिखले हउवें आ मनोज वाजपेयी गवले हउवें। बिडियो के निरदेसक अनुभव सिन्हा हवें आ संगीत प्रसन्न सुरेश आ अनुराग सैकिआ के दिहल हव। ई एगो रैप हवे जेहमे मनोज बाजपेयी अभिनय कइले हउवें।

## कलाकार

* मनोज वाजपेयी

## संदर्भ
घाम

**घाम** () सूरूज से निकरल अँजोर के कहल जाला, बेसी बैग्यानिक भासा मे कहल जाव तऽ घाम विद्युतचुम्बकीय बिकिरन (इलेक्ट्रोमैग्नेटिक रेडियेशन) के एगो हिस्सा हवे जे सूरूज से निकरेला। घाम मे दु परकार के किरिन होले, एगो जेकरा हमनी के देख सकेनीजा आ एगो जेके ना देख सकीं जा। एमे कवनो कवनो किरिन अईसन होला जे देहि के हारजा करेला बाकिर पृथिवी के सतह प आवे से पहिले ई सभ किरिन वायुमंडल में छना जाला।

घाम के सूरूज के सतह से धरती ले पहुँचे मे 8.3 मिनट लागेला। सूरूज के बीचे से ओकर सतह ले आवे के मे घाम के दस हजार से एक लाख सत्तर हजार बरिस ले लाग जाला।

गांछ सभ के खाना बनावे मे घाम मे बहुते जोगदान होला।

## नापल

घाम केतना काड़ बा ई नापे ला "सनसाइन रिकॉर्डर", पाइरेनोमीटर, पाइरहेलियोमीटर नांव के जंत्र सभ के परजोग होला।

## धरती प जिनगी

धरती प के मय जीव सभ के जिनगी घाम के चलते चलेला। गाँछ सभ सूरूज के घाम, कार्बन डाइऑक्साइड गैस आ पानी के मिला चीनी (ग्लूकोज) बनावेलऽसन, एह काज के फोटोसिंथेसिस कहल जाला। एही बनल चीनी बाकि जीव सभ लेवेलऽसन आ एकरे प जींदा रहेलऽसन। आम भासा मे कहल जाव तऽ सूरूज के घाम के अंदर के तागत के लेके पेड़ सभ आपन फल बनावेलऽसन आ ओह फल के खा के जीव जंतु सभ ओह तागत के अपना भीतर लेवेलऽसन।

## संदर्भ

श्रेणी:सुरुज
श्रेणी:पर्यावरण
हनुमा विहारी

**हनुमा विहारी** एगो भारतीय क्रिकेटर हवन जे घरेलू क्रिकेट मे आंध्र प्रदेश देने से खेलेलन। ई एगो दहिना हाथ के बल्लेबाज आ ऑफ़ ब्रेक गेनबाज हवन। ई आपन पहिलका टेस्ट 2018 मे खेलले रहन।

श्रेणी:1993 में जनम
श्रेणी:जियत लोग
श्रेणी:भारतीय क्रिकेट खेलाड़ी
स्कार्लेट जोहानसन

**स्कार्लेट जोहानसन** (जनम: 22 नवंबर 1984) एगो अमेरिकी अभिनेत्री आ गवइया हई। बरिस 2018 आ 2019 मे इ दुनिया के सभसे बेसी दाम कमावे वाली अभीनेत्री रही। हीनकर नांव फोर्ब्स सेलेब्रिटी 100 मे कए बेरा आइल बाटे। हीनकर फिलिम सभ 1050 अरब रोपेया ले कमाई कइले बा हेकर संघे इनकरा के ढेर पुरस्कारो मिलल बा।

मैनहैटेन मे जनमल आ पोसाइल स्कार्लेट, लइकाईंए से अभिनेत्री बनल चाहत रही आ सभसे पहिले ऑफ ब्रोडवे के तमासा मे पाट कइली। इनकर पहिलका फिलिम नॉर्थ रहे जौन 1994 मे आइल रहे। मैनी एंड लो (1996), द हॉर्स विशपरर (1998) आ घोस्ट वर्ल्ड (2001) जइसन फिल्मन से इनकरा प्रसिद्धी भेंटाइल। 2003 मे लॉस्ट इन ट्रांसलेशन, मे आपन किरदारन से ई वयस्क किरदार कइल चालू कइली, जेकरा ला इनकरा सम्मान मिलल। एह सभ फिल्मन आ *अ लव सॉन्ग फॉर बॉबी लॉन्ग* (2004) आ *मैच प्वाइंट* (2005) मे करदार सभ ला इनकरा गोल्डन ग्लोब अवॉर्ड ला नामांकित कइल गइल। 

## सुरुआती जिनगी

स्कार्लेट जोहानसन के जनम 22 नवंबर 1984 के न्यू यॉर्क मे भइल। इनकर पिता कर्स्टर ओलाफ जोहानसन कोपनहेगन के एगो आर्किटेक्ट हवन। इनकर आजा एंजर जोहानसन एगो इतिहासकार आ फिल्मकार रहन। इनकर माई न्यू यॉर्क मे एगो निर्देशक हइ। ई एगो यहूदी परिवार से आवेली।

## संदर्भ
श्रेणी:1984 में जनम
श्रेणी:जियत लोग
श्रेणी:अमेरिकी फिलिम ऐक्ट्रेस
श्रेणी:अमेरिकी फिलिम प्रोड्यूसर
चान संतोखी

**चंद्रिकापरसाद चान संतोखी** (जनम: 3 फरवरी 1959) एगो सरनामी नेता अउरी, पूर्व पुलिस अध्यक्ष आ सरनाम के नवमा राष्ट्रपति हवन।

## जिनगी

हिनकर जनम 3 फरवरी 1959 के एगो सरनामी हिंदू पलवार मे भइल रहे।

## कैरियर

### पुलिस कैरियर

स्कूल के पढ़ाई पारामारिबो से कई के ई आगे पढ़े ला नीदरलैंड्स चलि गइलन। 1982 मे पुलिस ला काम करे ला सरनाम आई गइलन। 23 बरिस के ई एगो पुलिस इंस्पेक्टर रहलन फेन राष्ट्रीय क्रिमिनल इन्वेस्टिगेशन डिपार्टमेंट के मुखिया रहलन आ फेर 1991 मे पुलिस कमिसनर बनलन।

### नेयाय मंत्री

2005 मे इहाँके नेयाय मंत्री के किरिया खइनी।

श्रेणी:1959 में जनम
श्रेणी:जियत लोग
सिग्नल (सॉफ्टवेयर)

**सिग्नल** एगो सनेस भेजे वाला एप हटे जेकरा सिग्नल फाऊंडेशन आ सिग्नल मैसेंजर बनवले बा। ई इंटरनेट के परजोग कई के सनेस भेजेला, जवन को लेखा, आवाज, फोटो, बिडियो आ फाइल हो सकेला।

## सन्दर्भ
BBV152

**BBV152** (**कोवैक्सिन** ओ कहल जाला) कोरोना रोग के एगो टीका हवे, जेकरा भारत बायोटेक नांव के कंपनी, भारतीय बैदिक अनुसंधान संस्थान संगे मिल के बनइले बा।
1807 के बिद्रोह अधिनियम

**1807 के बिद्रोह अधिनियम** एगो अमेरिकी कानून हटे जे संयुक्त राज्य अमेरिका के राष्ट्रपति के अमेरिका मे कोनो बिद्रोह के दबावे ला अमेरिकी सेना आ राष्ट्र सुरक्षा बल के तैनात करे के तागत देवेला।

ई 1878 के पॉज़िट कॉमिटस एक्ट के एगो बैधानिक अपबाद हटे जे सेना के परजोग प रोक लगवेला।
मिया खलीफा

**मिया खलीफ़ा** ( ; born 1993) लेबनानी–अमेरिकी मीडिया हस्ती आ पहिले के पोर्न फिलिम एक्ट्रेस हई। 2014 के आखिरी महीना में ऊ चर्चा में अइली, जब पोर्न के एगो सीन में ऊ हिजाब पहिनले देखलाई दिहली; एही विवादित सीन के कारण ऊ दुनिया भर में तेजी से चर्चा में चढ़ गइली— आ एहसे ऊ पोर्नहब पर सबसे बेसी सर्च कइल वाली कलाकार बन गइली, जेकरा में पॉपुलरिटी आ बिरोध–दुन्नो सामिल रहल।

एडल्ट फिलिम इंडस्ट्री में सिरिफ तीन महीना काम करे के बावजूद, मिया खलीफ़ा के 2015 में पोर्नहब पर “नंबर 1 पोर्न स्टार” खातिर वोट मिलल। जनवरी 2017 में एक्सहैमस्टर (xHamster) बतवलस कि 2016 में ऊ सबसे बेसी सर्च कइल जाये वाली एडल्ट एक्ट्रेस रहली। 2018 में ऊ फेर से पोर्नहब सबसे बेसी सर्च कइल जाये वाली एडल्ट एक्ट्रेस बन गइली।

एडल्ट इंडस्ट्री छोड़े के बाद, मिया खलीफ़ा वेबकैम मॉडल, ऑनली फैन्स (OnlyFans) क्रिएटर, आ स्पोर्ट्स कमेंटेटर के रूप में काम कइली। 2023 में ऊ आपन खुद के गहना (jewelry) ब्रांड शुरू कइली।

मिया खलीफ़ा सेक्स–वर्कर के अधिकार खातिर आवाज़ उठावल कइली। ऊ इसराइल के पक्ष में अमेरिका द्वारा देहल मलेत्टरी सपोर्ट के आलोचना कइली, खास कर के इसराइली अपार्थाइड (apartheid) के संदर्भ में। ए वजह से कुछ टिप्पणीकार आ पुरान नियोक्ता लोग से ऊ विरोधो झेलली।

## सुरुआती जिनगी
मिया खलीफा के जनम लेबनान देस के बैरूत में भइल आ ऊ खुद के कहनामुसार कैथोलिक परंपरा वाला “बहुत रूढ़िवादी” माहौल में बचपन बितवली। ऊ बैरूत में एगो फ्रेंच–भाषा वाला निजी स्कूल में पढ़ली, जहाँ अंग्रेजीयो भाषा सिखली। दक्षिण लेबनान संघर्ष के चलते उनकर परिवार अपना मूल लेबनानी घर छोड़ के 2001 में अमेरिका में आ के बस गइल।

अमेरिका आवे के बाद उनकर परिवार मॉन्टगोमरी काउंटी, मैरीलैंड में रहल, आ मिया हाई स्कूल में लैक्रॉस खेलत रहली। ऊ कहेली कि स्कूल में उनका साथे बहेस–मजाक आ “सबसे करिया आ अजीब लड़की” समझ के तंग करे वाली हरकत होखे, आ 11 सितंबर हमला के बाद ई चीज अउर तेज हो गइल।

मिया खलीफा मासनटन मिलिट्री अकैडमी में पढ़ली, आ बाद में यूनिवर्सिटी ऑफ टेक्सास एट एल पासो से इतिहास में बैचलर ऑफ आर्ट्स (बीए) के डिग्री हासिल कइली। ऊ एह दौर में अपना खर्चा चलावे खातिर बारटेंडर, मॉडल, आ एगो लोकल स्पेनिश–भाषा वाला *डील ऑर नो डील* जइसन गेम शो में “ब्रीफ़केस गर्ल” का रूप में काम कइली।

## निजी जिनगी
मिया खलीफा फरवरी 2011 में अपना हाई स्कूल के समय के बॉयफ्रेंड से शादी कइली। ऊ लोग 2014 में अलग हो गइल, आ 2016 में तलाको भ गइल। 2019 में मिया स्वीडन के प्रोफेशनल शेफ रॉबर्ट सैंडबर्ग से शादी कइली, बाकिर ई रिश्ता 2020 में टूट गइल। 2021 से 2022 तक मिया प्यूर्टो रिको के रैपर आ गवैया जेह्को (Jhayco) के साथे रिलेशन में रहली।

मिया खलीफा बतावे ली कि उनकरा माता–पिता उनकर एडल्ट फिल्म से जुड़ल काम के चलते उनसे बातचीत छोड़ दिहल लोग। कुछ अरब मीडिया संस्थान 2015 में उनकर परिवार द्वारा जारी कइल बयान पब्लिश कइलन, जेहमें मिया के पोर्नोग्राफी में शामिल होखे के निंदा कइल गइल रहे।

अगस्त 2021 में मिया खलीफा ओह चश्मा के नीलामी कइली, जे ऊ कई एडल्ट फिल्म में पहिरले रहली, आ एकरा से मिलल धनराशि '2020 बैरूत विस्फोट' के पीड़ित लोग खातिर दान कइ देहली।

## नोट


## संदर्भ

श्रेणी:1993 में जनम
श्रेणी:जियत लोग
कौंडम

**कौंडम** एगो मयान के आकार के बस्तु होला जेकर परजोग संभोग करत घड़ी गर्भधारन करे के संभावना कमावे बदे कइल जाला। एकर परजोग से संभोग से होखे वाला रोग सभ से बाचहुं खातिर कइल जाला। एकर परयोग कइला से संभोग चाहे सेक्स करे से होखे वाला ढेर रोग सभ के बाचल जा सकेला।

मरद वाला कौंडम के खाड़ा लिंग प लगावल जाला, ई लगइला से एगो रुकावट बनि जाला जे विर्य चाहे बीज के मेहरारू के देहि मे जाए से रोक देवेला, जेसे ऊ गर्भवती ना हो पावेले। मरद वाला कौंडम के परजोग कइल आसान होला।

सम्भोग से होखे वाला रोगन से बाचे ला कौंडम के परजोग 1564 से होता। ओकरा बादि 1855 मे रबड़ के कौंडम आइल आ 1920 मे लटेक्स के कौंडम आवे लागल।

## परजोग

### गर्भधारन रोके ला

गर्भधारन नारी के देह मे जाए वला बीज के रोक देवेला जेसे ऊ गर्भबती ना हो पावेले आ एकरा जनसंख्या नियंत्रन मे सहायता होला।

### संभोग चाहे सेक्स करे से होखे वाला रोगन से बाचे ला

संभोग चाहे सेक्स करे से होखे वाला रोगन जइसे की एड्स से बाचे खातिर कौंडम ए एगो उपाय बा।

## संदरभ
इशा तलवार

**इशा तलवार** (जनम: 22 दिसंबर 1987) एगो भारतीय फिल्म अभिनेतत्री मोडल हई जे हिंदी अउरी मलयालम फिल्मन मे काज करेली। ई कुछ तमिल आ तेलुगु ओ फिलिम मे काज कइले बाड़ी। ई आपन कैरियर चालू मोड़ल कऽ रूप मे कइली आ ओकरा बादि 2012 मे मलयालम फिलिम थत्तिन मरयाथू के आपन पहिलका फिलिम के रूप मे कइली।

## जनम

इशा तलवार के जनम 22 दिसंबर 1987 के भइल, हिनकर पिता विनोद तलवार एगो अभिनेता रहन। हिनकर पढ़ाई लिखाई मुंबई में भइल बा। 2004 मे ई टेरेन्स लुईस के डांस क्लास मे दाखिल भइली।

## संदर्भ

श्रेणी:भारतीय फिलिम ऐक्ट्रेस
श्रेणी:जियत लोग
श्रेणी:1987 में जनम
श्रेणी:मुंबई के लोग
कियारा आडवानी

**आलिया आडवानी** (जनम: 31 जुलाइ 1991) जीनकरा **कियारा आडवानी** नांव से जानल जाला एगो भारतीय फिल्म अभिनेत्री हई जे बॉलीवुड मे काम करेली। हीनकर पहिलका फिलिम फुगली रहे जे 2014 मे आइल रहे। हीनकरा एम॰ एस॰ धोनी: द अनटॉल्ड स्टोरी फिलिम से सफलता मिलल चालू भइल। ई कबिर सिंह आ भरत अने नेनु (तेलुगु) जईसन फिल्मन मे काम कइले बाड़ी।

2018 मे आइल नेटफ्लिक्स के प्रोग्राम लस्ट स्टोरीज़ से इनकरा बहुते ख्याती भेंटाइल, आ एहिजे से इनकर कैरियर बदलल । ओकरा बाद ई तेलुगु फिल्म भरत अने नेनु (2018) आ कबिर सिंह लेखा फिलिम कइली।

## जिनगी

ई जगदीप आडवानी के धीया हई, जे एगो सींधी हिंदू बेआपारी हवन। हीनकर असल नांव आलिया आडवानी हऽ बाकिर फुगली के आवे से पहिले ई आपन नांव कियारा आडवानी धऽ लेली। ई कहली की सलमान खान के कहला पर ई आपन नांव बदल दिहली काहे कि इंडस्ट्री मे पहिले से आलिया भट्ट रही। 2019 मे एगो साक्षातकार मे ई कहली की कियारा नांव अंजाना अंजानी फिलिम मे प्रियंका चोपड़ा के किरदार के इहे नांव रहे जेके देखिके ई आपन नांव कियारा धइली।

## कैरियर

### हिंदी आ तेलुगु फिल्मन से सुरुआत (2014-2018)

2014 मे फुग्ली फिलिम से ई आपन कैरियर चालू कइली। बॉलीवुड हँगामा के तरण आदर्श कहलें की "कियारा आडवानी तोहरा एकदम अंजान लागेली, आ उनका मे सुघरई आ काबिलियत के मिश्रण बा"।

2016 मे ई नीरज पांडे के भारतीय क्रिकट टीम के पूर्व कप्तान महेंद्र सिंह धोनी के जिनगी प बनावल फिल्म, एम॰ एस॰ धोनी: द अनटॉल्ड स्टोरी मे काम कइली।  एह फिलिम मे सुशांत सिंह राजपूत धोनी के किरदार कइले रहन आ ई उनकर मेहरारू शाक्षी रावत के किरदार कइली। ई 2016 मे सभ से बेसि कमाई करे वला फिल्मन मे से एगो रहे। 2017 मे ई अब्बास मस्तान के फिलिम मशीन मे काम कइली बाकिर ऊ फिलिम बॉक्सऑफिस प ना चलल।

2018 मे ई नेटफ्लिक्स के बनावल मेहरारू लोग के काम वासना प आधारित फिल्म लस्ट स्टोरीज़ काम कइली आ एहिजे से ओटीटी प्लेटफॉर्म प पर्दापण कइली। एह मे करन जौहर के बनावल अंतिम खंड मे ई एगो नाया बियाहल मेहरारू के किरदार कइली जेकर मरद ओकरा काम सुख ना दे पावत रहे। तेलुगु मे इनकर पहिलका फिलिम भरत अने नेनु रहे, जेकरा मे एगो अइसन लइका के कथा रहे जे आंध्र प्रदेश के मुख्यमंत्री बनि जाता। 2018 मे ई हनी सिंह के गाना "उर्वशी" मे फीचर भइली।

### 2019 से अबही ले

बोयापती श्रीनिवास के तेलुगु एक्शन फिल्म **विनय विदेयी रमा**, 2019 मे आइल इनकर पहिलका फिलिम रहे।

## संदर्भ

श्रेणी:1992 में जनम
श्रेणी:जियत लोग
श्रेणी:भारतीय फिलिम ऐक्ट्रेस
श्रेणी:हिंदी फिलिम ऐक्ट्रेस
दि अलकेमिस्ट (उपन्यास)

**दी अलकेमिस्ट** (पुर्तगाली: O Alquimista) पाओलो कोहेलो के गँहल एगो उपन्यास हटे, जवन 1988 मे परकासित भइल रहे। पुर्तगाली मे लिखल ई उपन्यास बहुत परसिद्ध भइल आ ढेर भासा मे एकर अनुवाद भइल। ई एगो आंदालूसिआई गरेड़िया के काथा हऽ जेमे ऊ खजाना जोहे इजिप्ट के पिरामिड के जाता।

## काथा
स्पेन के आंदालुसिया मे सैंटियागो नांव एगो गरेड़ी लइका, एगो भबिस बतावे वला से ऊ सपना के माने पुछलस जेकरा ऊ बेर बेर देखत रहे।

श्रेणी:उपन्यास
रश्मिका मंदाना

**रश्मिका मंदाना ** (जनम: 5 अप्रैल 1996) एगो भारतीय एक्ट्रेस आ मॉडल हई जे तेलुगु आ कन्नड़ फिलिम मे काम करे ली। मीडिया आ कन्नड़ सिनेमा हिनका के 'कर्नाटक क्रश' बोले ला।

2016 मे आइल कन्नड़ फिल्म किरिक पार्टी से ई आपन एक्टिंग चालू कइली। तेलुगु सिनेमा मे इनकर पहिलका फिलिम *चलो* रहे।

## संदर्भ

श्रेणी:1996 में जनम
श्रेणी:जियत लोग
श्रेणी:भारतीय फिलिम ऐक्ट्रेस
ढोढ़ी

**ढोढ़ी** चाहे **नाभी** (अंग्रेजी: Navel; नैवेल)  पेट मे एगो गोल बिलकी लेखा जगह होला ओके कहल जाला। जब कवनो मेहरारू गर्भवती रहेले तऽ ओकर पेट मे जवन सिसु होला, ओके खाय ओकर ढोढ़ीये महे मिलेला।

## बनावट

ढोढ़ी पेट प एगो प्रमुख निसानी होला। नाभि के स्तर प डाढ़ के आसपास के चाम दसवीं T10 डर्मेटोम नस देवेला।

## संदर्भ

श्रेणी:मानव शरीर
बॉबी जो स्टिनेट के हत्या

**बॉबी जो स्टिनेट** (दिसंबर 4, 1981 – दिसंबर 16, 2004) एगो तेईस बरीस के अमेरिकी मेहरारू रही, जीनकर हत्या उनकर घर (मिसौरी) मे कई दिहल गइल रहे। एकर आरोपी एगो छत्तिस बरिस **लिजा मेरी मोंटगोमेरी** नांव के महिला रहे, जे बॉबी के पीछे से हुनकर नेटी चिंप के मुआ देलस आ ओकर पेट काट के ओकर गरभ मे के लइकी के चोरा लिहलस। बादि मे ओह लइकी के पुलिस खोजलस आ ओकर पिता के दे दिहलस।

मोंटगोमेरी प केस चलल आ 2007 मे इनकर आरोप साबित होई गइल। 13 जनवरी 2021 मे मुवे वाला सुई देके इनकरा मार दिहल गइल।

## पृष्ठभूमि

बॉबी जो स्टिनेट एगो आठ महीना के गर्भवति मेहरारू रही। ऊ आ उनकर मरद कुकुर ब्रीड करे के कारोबार करत रहे लोग। मोंटगोमेरी से उनकर भेंट एगो डॉग शो इवेंट मे भइल रहे। मोंटगोमेरी स्टिनेट के ई बतवले रहली जे उहो गर्भवति हई।

## हत्या आ जाँच

सोरह दिसंबर 2004 के मोंटगोमेरी स्टिनेट के घरे ढुक के उनकर नेटी जांत के उनकर हत्या कई दिहली आ उनकर गर्भ मे के लइकी चोरा लिहली। घरे बरजोरी ढुके के कवनो निसानि ना रहे, पुलिस ई मानेले जे उ एगो गाँहक बनि के स्टिनेट के घरे गइल रही।

हत्या के एक घंटा बादि, स्टिनेट के माई, बेकी हारपर, हुनका के खून मे लेपटाइल देखली आ पुलिस के चाला कइली। ऊ बतवली के घाव देख के लागऽता जे गर्भ फाट गइल बा। स्टिनेट के बचावे मे कुलि प्रयास बिफल रहल आ मेरिविले के संत फ्रांसिस अस्पताल मे उनका के मुअल घोसित कई दिहल गइल। 

एक दिन बादि, 17 दिसंबर 2004 के मोंटगोमेरी के हुनकर घरे से धऽ लिहल गइल, हुनकरा संगे लइकियो रहे जेकरा उ आपन बतावत रहली। लइकी के ले के ओके ओकर पिता के दे दिहल गइल।

## स्रोत

श्रेणी:हत्या
अंगारकाठी

**अंगारकाठी** चाहे **सलाई** एगो अईसन जंतर हऽ जे आगि जरावे के कामे आवेला। अंगारकाठी काठ चाहे कागज के बनल रहेला। एह काठी के एक देने अईसन चीझ साटल रहेला जेकरा कुछु प रगड़ला पे ओमे आगि लागि जाला। अंगारकाठी सभ के एगो डिब्बा मे धइल जाला जेकरा अंगारपेटी कहल जाला।

## संनर्भ

श्रेणी:घरेलू उपभोग के सामान
श्रेणी:घरेलू जुगति
क्रेयोन शिनचैन

**क्रेयोन शिनचैन** (जापानी: クレヨンしんちゃん, Hepburn: Kureyon Shin-chan), जेकरा **शिनचैन** नांव से जानल जाला, योशितो उसुई के लिखल एगो जापानी मांगा हऽ। एमे शिन्नोसुके "शिनचैन" नोहारा नांव के एगो पाँच बरिस के लइका, ओकर पिता,माई, बहिन आ ओकर संघतिया के कहानी हटे। एके जापान के कासुकाबे नगर के देखावल गइल बा।

शिनचैन पहिलका बेरा 1990 मे मांगा एक्शन नांव के एगो साप्ताहिक मैगज़ीन मे छपल रहे। योशितो उसुई के मुअला के चलते असल मांगा के 11 सितंबर 2009 के बन करे के पड़ल। नयका मांगा 2010 मे न्यू क्रेयोन शिनचैन नांव से चालू भइल ((新クレヨンしんちゃん, Shin Kureyon Shin-chan)। एकर एनिमे बनल 1992 मे चालू भइल जे आज ले चलऽता आ तीस से बेसी भासा मे आ चुकल बा। ई 45 देसन मे देखावल जा चुकल बा, आज ले 1007 गो एपिसोड आ 26 गो फिलिम बनल बा। अभी ले 27.5 करोड़ गो मांगा बेचाइल बा।

## परिचय

एकर असल मे ढेर सभ मजाक चाहे चुटकुला अईसन बा जेमे सही भासा के परजोग नइखे कइल गइल। एहिसे अईसन लोग जे जापानी ना जाने उ लोग एकर मजाक के बुझ ना पावेला। कोनो कोनो के तऽ दोसर भासा मे अनुवादो ना कईल जा सके। कुछो निश्चित वाक्य चाहे कहाउत लगभग हरमेशा कुछो काम के संगे होला; एमे से कए गो वाक्य सभ के निश्चित जबाब होला। एकरे चलते अईसन देखे के मिलेला जे शिनचैन कए बेरा आपन माई बाबू के लगे ओह घड़ी के हिसाब से गलती वाक्य के परजोग करेला; जइसे की; जब शिनचैन घरे आवेला तऽ "Welcome Back" (भोजपुरी: स्वागत बा; जापानी: おかえりなさい; "okaeri nasai") बोलेला; बलुक ओकरा "I am home" (भोजपुरी: हम घरे आ गइनी; जापानी: "ただいま" "Tadaima") बोले के चाहीं। अनुबाद करे मे एगो अउरी परेसानी ओनोमेटोपोइक (अईसन शब्द जेकर उच्चारन ओकर माने बतावेला; जइसे घड़ी के आवाज खाती टिक टिक शब्द) जापानी शब्दन के उपजोग से जनमेला। 

कुछू अउर हसे वाला बात जे श्रृंखला मे दोहरावल जाला, ऊ सभ अधिक सार्वभौमिक (सभ जगहा एके लेखा) गुन के होला, जइसे अईसन काम सभ जेकरा से लोग हसे (जैसे चॉपस्टिक से बरफ खाइल) चाहे, लइका होला के बादो, सेयान लेखा बोलल। बाकिर तबो, बहुते सभ चिझ के बुझ के सराहे ला जापानी संस्कृति आ/चाहे भासा के समझ होखे के चाहीं; जइसे की, शिनचैन के "मिस्टर एलीफैंट", भले इ बुझा जाला बाकिर, एकर संबंध एगो लइकन सभ के जापानी गीत "ज़ो-सान" (ぞ さ さ ん) से बा। शिनचैन हमेसा अपना से बड़ सुन्नर लइकी सभ के देख के पगला जाला, आ एकरा मे बेसी हसि तब आवेला जब शिनचैन छोट लइका लेखा ई लोग के लोभावे के कोसिस करेला, जइसे कि ऊ लोग से पूछ के (खराब ढंग से) "का तोहरा शिमला मिर्च पसन बा?" (ー き マ ー 好 ー?)। शिनचैन अपना से बड़ लोग से नीमन से ना बतियावे, जइसे की, खिसियाह लोग से पूछ के की "पुलिस लगे तू कतना बेरा गइल बाड़ऽ?" चाहे बुढ़ लोग से पूछ के की "तू कय बरिस के बाड़ऽ?"।

श्रेणी:जापानी मांगा
मिर्ज़ापुर (टीवी सिरीज)

**मिर्ज़ापुर** एगो भारतीय वेब टीवी सीरीज बा जेके एक्सेल एंटरटेनमेंट बनवले हव आ अमेज़न प्राइम प रिलीज कइले हव। एकर बेसी सुटींग मिर्जापुर मे भइल हऽ अउरी एकरे अलावे कबो कबो बनारस, जौनपुर, लखनऊ, आजमगढ़ के भी देखावल गइल बा। एकर पहिलका सीजन मे नव ठो एपिसोड रहे। बादि मे एकर दोसर सीजन भी रिलीज भइल।

श्रेणी:हिंदी-भाषा के टीवी शो
श्रेणी:भारतीय टेलीविजन धारावाहिक
केली ब्रूक

**केली ऐन पारसंस** (जनम: 23 नवंबर 1979), जे **केली ब्रूक** नांव से चिन्हल जाली, एगो अंग्रेजी अभिनेत्री हई। ई यूके मे आपन मॉडलिंग ला जानल जाली आ यूएस मे वन बिग हैप्पी नांव के धारावाहिक मे रोल खाती।

केली ब्रूक के एगो यौन प्रतीक मानल जाला।

## संदर्भ

श्रेणी:1979 में जनम
श्रेणी:जियत लोग
मेरे रश्क़-ए-क़मर

**"मेरे रश्क़-ए-क़मर"** (उर्दू: میرے رشک قمر‎; अनुबाद: "हमार चान के जरन") फना बुलंद शहरी के लिखल एगो उर्दू ग़ज़ल बा। राहत फतेह अली खान एकरा पहिला बेरा 1988 मे गवले रहन।

## संदर्भ

श्रेणी:गाना
साम्यवाद

**साम्यवाद** (अंग्रेजी: Communism) एगो समाजिक, आर्थिक आ राजनीतिक बिचारधारा आ आंदोलन हऽ, जे एगो साम्यवादी समाज बनावे के बात करेला। ई बेबस्था मे सभे उत्पादन के साधन आ सम्पत्ति मे सउवे समाज के स्वामित्व होला चाहे सउवे समाज ओकर मालिक होला। साम्यवाद, समाजवाद के एगो हिस्सा मानल जाला।

साम्यवाद बहुते परकार के बिचार से मिल के बनल बा जेमे मार्क्सवाद आ अउरी सभ बिचार आवेला। जेमे सभ एह बात के बोलेला जे, समाज के अभी के क्रम पूंजीवाद, ओकर आर्थिक बेबस्था आ उत्पादन के तरिका से जनमल बा, माने एह परनाली मे दुगो प्रमुख सामाजिक वर्ग बा, इहे दुन्नो के लड़ाई समाज मे कुलि समस्या के जड़ बा आ एह स्थिति के आखिरके एगो सामाजिक क्रांतिये से फरियाइल जा सकेला।

एह दुगो वर्ग मे एगो होला मजूरा (काम करे वाला लोग; अंग्रेजी: प्रोलेट्रियेट), जे रोज काम कर के ओह दिन के मजूरी लेवेला, आ ई लोग समाज मे बसी होला, आ जिंदा रहे ला ई लोग काम करहीं के पड़ेला; दुसरका वर्ग होला पूंजीपति (जेकरा लगे पइसा होला; अंग्रेजी: ब्यूरॉजियोजी), ई लोग समाज मे मजूर लोग के मुक़ाबला मे बहुते कम होला बाकिर समाज के बेसी पइसा इहे लोग लगे रहेला; मजूरा लोग इहे लोग हियां मजूरी खटेला आ ई लोग ऊ लोग मजूरी देवेला।  मजूर लोग के अधिकार दियावे ला क्रांति के गरज होला।

## इतिहास

रॉबर्ट्स पाइप्स कऽ अनुसार, बिना जात चाहे वर्ग के एगो बराबर समाज के बिचार पहिलका बेरा पुरान युनान (ग्रीस) मे जनमल। पंचमा सताब्दी मे ईरान के मज़दक आंदोलन के साम्यवादी मानल जाला काहे की ऊ उंच वर्ग के खिलाफ रहे। सोरहमा सताबदी के अंग्रेजी लेखक थॉमस मोर के लेखन मे साम्यवादी बिचार लउकेला। सोरहमा सताबदी के लेख उटोपिया, संसाधन के एक मलिकई के बात करेला। 17 वा शताब्दी मे, कम्युनिस्ट बिचार फेनु इंग्लैंड मे आइल, जेने डिगर्स के रूप मे चिन्हल जाए अला एगो प्यूरिटन धार्मिक समूह भूमि के निजी स्वामित्व के उन्मूलन की वकालत कइलस।

## सिधांत

श्रेणी:राजनीतिक दर्शन
श्रेणी:आर्थिक सिस्टम
सूरज का सातवाँ घोड़ा

***सूरज का सातवाँ घोड़ा***, धर्मवीर भारती के लिखल, हिंदी भाषा के एगो उपन्यास हवे। 1952 में छपल ई उपन्यास किस्सागोई के शैली में लिखल गइल एगो छोट उपन्यास हवे जे भारती के पहिला उपन्यास *[[गुनाहों का देवता]]* के बाद लिखल गइल। एह उपन्यास में *माणिक मुल्ला* नाँव के ब्यक्ति अपना पुरान दिनन के इयाद क के तीन गो औरतन के कहानी सुनावे लें जे उनुके जिनगी में अइलीं, *जमुना* (एगो मिडिल क्लास के औरत), *लिली* (पढ़ल लिखल बुद्धिमान औरत) आ *सत्ती* (गरीब कामकाजी औरत)। उपन्यास दुपहरिया के गलचौर में सुनावल सात गो कहानी सभ के रूप में बा जिनहन के माणिक मुल्ला अपना दोस्त आ परिचित लोग के सुनावे लें।

उपन्यास के अंग्रेजी अनुबाद परसिद्ध हिंदी लेखक सच्चिदानंद हीरानंद वात्स्यायन "अज्ञेय" द्वारा कइल गइल आ ई अनुबाद *दि सन्स सेवेंथ हॉर्स* के नाँव से 1999 में छपल। एही उपन्यास पर श्याम बेनेगल के डाइरेक्शन में हिंदी में 1992 में एही *[[सूरज का सातवाँ घोड़ा (फिलिम)|सूरज का सातवा घोड़ा]]* नाँव से फिलिम बनल जेह में रजित कपूर, राजेश्वरी सचदेव, पल्लवी जोशी, नीना गुप्ता आ अमरीश पुरी मुख्य भूमिका में रहल लोग। बाद में एह उपन्यास के कई बेर डरामा (नाटक) के रूप में खेलल गइल।

श्रेणी:हिंदी भाषा के उपन्यास
एलिज़ाबेथ ऑलसेन

**चार्ल्स एलिज़ाबेथ ऑलसेन** (जनम: फरवरी 16, 1989) एगो अमेरिकी अभिनेत्री हई। 2011 मे आइल इनकर फिलिम "मार्था मर्सी मे मारलिन" से इनकरा नाम मिलल, आ एकरा ला इनकरा के कए गो पुरस्कार मिलल। बादि मे ई साइलेंट हाउस (2011), लीबरल आर्ट्स (2012), ओल्डब्वॉय (2013), गॉडजिला (2014), आई सॉ दी लाइट (2015), विंड रिवर (2017) आ इंग्रिड गोज वेस्ट (2017) फिल्म सभ में काज कइली। टेलीविज़न प, ई *फेसबुक वॉच* के ड्रामा सीरीज़ **सॉरी फॉर योर लॉस** (2012-2019) मे अभिनय किया कइली, जेकरा ला इनकरा क्रिटिक्स चॉइस टेलीविज़न अवार्ड ला नामांकित कईल गइल।

श्रेणी:1989 में जनम
श्रेणी:अमेरिकी फिलिम ऐक्ट्रेस
श्रेणी:जियत लोग
मांजरा नदी

**मांजरा नदी** दक्खिन भारत के प्रमुख नदी गोदावरी के सहायिका नदी हवे। ई नदी महाराष्ट्र, कर्नाटक आ तेलंगाना राज्यन से हो के बहे ले। महाराष्ट्र के बालाघाट पहाड़ी से अहमदनगर जिला के लगे  के ऊँचाई से एकर उदगम होला आ  के दूरी तय करे के बाद तेलंगाना के कंदाकुरथी में गोदावरी नदी में मिल जाले। एह नदी के कुल थाला  बाटे।

## संदर्भ

श्रेणी:महाराष्ट्र के नदी
श्रेणी:महाराष्ट्र के भूगोल
प्राणहिता नदी

**प्राणहिता नदी** दक्खिन भारत के एगो प्रमुख नदी हवे आ गोदावरी नदी के सभसे प्रमुख सहायिका नदी हवे। एह नदी के थाला पूरा गोदावरी नदी थाला के लगभग 34 % हिस्सा कभर करे ला। नदी थाला महाराष्ट्र आ तेलंगाना राज्यन में बिस्तार लिहले बा आ रकबा में ई 109,078 वर्ग किलोमीटर के बाटे। एह तरीका से ई थाला के बिस्तार के मामिला में भारत के सातवीं सभसे बड़ नदी हवे आ नर्मदा आ कावेरी नियर प्रमुख नदिन के तुलना में एकर थाला बड़ साबित होखे ला।

नदी के सुरुआत वर्धा नदी आ वेनगंगा नदी के संगम के बाद से होखे ला आ बस 113 किलोमीटर के लंबाई के ई नदी महाराष्ट्र के गढ़चिरौली जिला आ तेलंगाना के आदिलाबाद जिला के सीमा के सहारे बहे के बाद कालेश्वरम में गोदावरी नदी में मिल जाले।

## उत्पत्ती

प्राणहिता नदी के सुरुआत दू गो बड़हन नदी सभ के मिले के बाद होला: वर्धा (थाला रकबा: 46,237 किमी2) आ वैनगंगा (थाला रकबा: 49,677 किमी2)। ई संगम महाराष्ट्र आ तेलंगाना राज्यन के बाडर पर होला। संगम के बाद नदी के चौड़ाई मजिगर बढ़ जाले। प्राणहिता नदी के बहाव में पानी के मात्रा में सीजनल उतार-चढ़ाव बहुत बेसी होखे ला।

## बहाव के मारग
प्राणहिता नदी के कुल बहाव मारग 113 किलोमीटर के बा, ई महाराष्ट्र के गढ़चिरौली जिला आ तेलंगाना के आदिलाबाद जिला के सीमा के सहारे बहे ले। बहाव के दिसा उत्तर से दक्खिन के बा जइसन कि दक्खिन भारत के बहुत कम नदिन में पावल जाला। एकरा रास्ता में घन जंगल आ घाट पड़ें लें आ ई इलाका बायोडाइवर्सिटी के मामिला में बहुत समृद्ध हवे। एह छोट रास्ता के तय करे के बाद ई नदी कालेश्वरम के लगे गोदावरी नदी में जा मिले ले।

## बंधा
200px|thumb|right|alt=मंदिर के दुआर|कालेश्वरम मंदिर
प्राणहिता नदी पर तेलंगाना में कालेश्वरम के ऊपर वाला इलाका में एगो सिंचनी प्रोजेक्ट खातिर बनल बान्ह बाटे जेकरा के कालेश्वरम लिफ्ट सिंचनी प्रोजेक्ट कहल जाला, ई वर्तमान में दुनियाँ के सभसे बड़हन मल्टी-स्टेज लिफ्ट सिंचनी प्रोजेक्ट (multi-stage lift irrigation project) बाटे।

## इस्तेमाल
नदी के इस्तेमाल सिरोंचा आ कालेश्वरम के बीचा में जल परिवहन खातिर होखे ला। एकरे अलावा एकर धार्मिक महत्व भी बा आ ई हिंदू परंपरा के "पुष्करम्" सभ वाली 12 गो नदी में सामिल नदी हवे। एह नदी के पुष्करम् मीन राशि के पुष्करम् होला।

## इहो देखल जाय
* भारत की नदिन के लिस्ट
* गोदावरी नदी
* मांजरा नदी

## संदर्भ

श्रेणी:महाराष्ट्र के नदी
श्रेणी:तेलंगाना के नदी
श्रेणी:महाराष्ट्र के भूगोल
श्रेणी:तेलंगाना के भूगोल
चिलगम

**चिलगम**, **चिंगम**, चाहे **च्विगंंम** () एगो मोलायम, सटे वाला चिझ ह जेकरा के बिना घोंटले चाभे खातिर बनावल जाला।

श्रेणी:खानपान
श्रेणी:कन्फेक्शनरी
चौरी चौरा कांड

**चौरी चौरा कांड** 4 फरवरी 1922 के गोरखपुर जिला के चौरी चौरा मे भइल रहे, जब असहयोग आन्दोलन के क्रांतिकारी लोग प पुलिस गोली चला दिहले रहे। एकर बिरोध मे क्रांतिकारी लोग एगो पुलिस स्टेशन प आक्रमन कइलस आ ओमे आगि लगा देलस, जेसे ओमे के सभ जाना मरा गइल। एह घटना मे 22 गो पुलिस आ 3 गो आम आदमी के मृत्यू भइल। महात्मा गाँधी, जे हिंसा के बिरोधी रहन, एह घटना के चलते, 12 फरवरी 1922 के आन्दोलन रोक दिहलन। गांधी जी के एह फैसला के बादो, 19 गो लोग के फाँसी भइल आ 110 लोग के उम्रकैद के सजा सुनावल गइल।

## पृष्ठभूमि

1920, मे भारत के लोग, गांधी जी के प्रतिनिधित्व मे, असहयोग आंदोलन मे भाग लेले रहे।

## संदर्भ

श्रेणी:आजादी आंदोलन
श्रेणी:ब्रिटिश भारत
फेदचेंको ग्लेशियर

**फेदचेंको ग्लेशियर** () पामीर परबत के याज़गुलेम श्रेणी में एगो ग्लेशियर बाटे। राजनीतिक रूप से ई ताजिकिस्तान देश के गोर्नो-बदख्शां प्रांत में पड़े ला। एह ग्लेशियर के लंबाई  बाटे आ ई कुल  रकबा पर बिस्तार लिहले बा। ध्रुवीय क्षेत्र से बहरें मौजूद ग्लेशियर सभ, जिनहन के अल्पाइन ग्लेशियर कहल जाला, उनहन में ई दुनियाँ के सभसे लमहर ग्लेशियर हवे। जहाँ एकर मोटाई सभसे बेसी बा, ओहिजा ई  मोट बाटे, आ एह ग्लेशियर आ एकरे दर्जनन सहायक ग्लेशियर सभ के आयतन देखल जाय तब ऊ  बाटे जे इरी झील के कुल आयतन के लगभग तिसरा हिस्सा के बाराबर पड़ी।

## संदर्भ

श्रेणी:ग्लेशियर
रिहाना

**रोबिन रिहाना फेंटी** (जनम: 20 फरवरी 1988) एगो बारबाडोस के गवइया, अभीनेत्रि आ बेआपरी हई। ई बारबाडोस के सेंट मिचेल नगर मे जनमली आ ब्रीजटाउन नगर मे पोसइली। बारबाडोस मे हिनकरा अमेरिका के प्रोड्यूसर इवान रोजर्स देखलें आ अमेरिका बोलवलें। 2005 मे *म्यूजिक ऑफ़ द सन* (माने: सूरूज के संगीत) आ 2006 मे *ए गर्ल लाइक मी* (माने: हमरा लेखा एगो लइकी) नांव के एलबम अईला के बाद ई परसिध भइली।

रिहाना के तीसरका एलबम *गुड गर्ल गौन बैड* (2007) बहुत परसिद्ध भइल आ संगीत के दुनिया मे इनकर छबी एगो यौन प्रतीक के रूप में स्थापित कई दिहलस। इनकर *अंब्रेला* गाना के ग्रैमी अवार्ड मिलल आ दुनिया भ मे इनकर नांव भइल। ई आपन अगिला स्टूडियो एल्बम, रेटेड आर (2009), लाउड (2010), टॉक दैट टॉक (2011), आ अनपॉलगेटिक (2012) मे पॉप, डांस, आ आर एंड बी शैलियन के फेंटत रहली।

श्रेणी:1988 में जनम
श्रेणी:जियत लोग
श्रेणी:सिंगर
श्रेणी:प्लेबैक सिंगर
बिकिनी

**बिकिनी** एगो मेहरारू सभ के पवड़त घरी पहिरे वाला एगो जामा हटे। एकर दुगो हिस्सा होला, ऊपर के हिस्सा दुगो तिरकोन के आकर के कपड़ा के बनल होला जेकरा से स्तन तोपल जाला; आ दोसरका के देह के नीचका भाग तोपल जाला, बाकिर एमे ढोढ़ी आ पिठ लउकत रहेला।

मई 1946 मे, फैशन डिजाइनर जैक हिम एगो दुगो भाग के स्विमसूट (पवड़त घरी पहिरे वाला जामा) बनवलन आ ओकर नांव एटम धइलन आ ई परचार कइलन जे इ दुनिया के सभ से छोट स्विमसूट हटे। ओह घरी के बाकि स्विमसूट लेखा ओमे पेट तोपाइल रहत रहे आ ओकरा बेसी भाव ना मिलल। लुई रिड़ जुलाइ मे अउरी छोट डिजाइन अनलन। ओकर नांव ऊ बिकिनी एटोल जगहा के नांव प धइलन, ओहीजे पहिलका बेरा परमाणु बम के परीक्षण भइल रहे। एह मे देह तनी बेसी लउकत रहे, एह से एकरा कवनो मॉडल ना पेन्हित एहिसे ऊ मिसेलीन बरनाडिन, एगो स्ट्रिपटीज़ (नाचत बजी कपड़ा उतारल) नचनिया के पहिने ला बोललन।

एह मे देह बहुत बेसी लउकत रहे एह से ओ घरी ढेर लोग एके दुसल आ लोग बहुते लहे लहे एकरा सकारल। केतना देसन मे एह डिजाइन के बीच प पहीरे से रोक लगाई दिहल गइल: 1949 मे फ्रांस एह पे लोग लगवलस, जर्मनी मे एहपे 1970 के दसक ले रोक रहल।

श्रेणी:पहिनावा